b'\n_START_ARTICLE_\nPik\xc4\x8dasta majica\n_START_PARAGRAPH_\nPik\xc4\x8dasto majico kolesarske dirke Tour de France (fr. maillot \xc3\xa0 pois rouge) nosi najbolj\xc5\xa1i hribolazec dirke._NEWLINE_Kolesarji, ki prvi prevozijo vzpon, so nagrajeni s to\xc4\x8dkami. Vzponi so glede na te\xc5\xbeavnost (strmina in dol\xc5\xbeina) razdeljeni v 4 kategorije (vzpon 1. kategorije je najzahtevnej\xc5\xa1i). Peto kategorijo, imenovano Hors cat\xc3\xa9gorie (izven kategorije), predstavljajo najte\xc5\xbeji vzponi. Od leta Tour de France 2004, ko so bila pravila spremenjena, prvi kolesar, ki pride na vrh vzpona 4. kategorije, prejme 3 to\xc4\x8dke, prvi na vrhu vzpona Hors cat\xc3\xa9gorie pa jih dobi 20. Pri vzponu 4. kategorije to\xc4\x8dke prejmejo samo prvi trije kolesarji, medtem ko vzpon Hors cat\xc3\xa9gorie nagradi prvih 10. \xc4\x8ce je zadnji vzpon v etapi vsaj 2. kategorije, se dobljene to\xc4\x8dke podvojijo._NEWLINE_Najbolj\xc5\xa1e hribolazce sicer nagrajujejo od leta Tour de France 1933, pik\xc4\x8dasti dres pa je bil uveden leta Tour de France 1975. Barve majice, ki so se ujemale s priljubljenim izdelkom, je dolo\xc4\x8dil takratni sponzor Poulain Chocolate. Enake barve je za majico hribolazca prevzelo tudi nekaj drugih kolesarskih dirk.'